Zapiro in sop oor Hindoe-spotprentZapiro Volgens ŉ berig in The Star het die organisasies die spotprent as ŉ “flagrante disrespek en swartsmeerdery van ons glorieryke Hindoe-geloof” beskryf. Die spotprent is op Zapiro se webtuiste en in die Sunday Times gepubliseer. Dit wys Ganesh wat ŉ krieketkolf en geldnote vashou terwyl Haroon Lorgat, uitvoerende hoof van Krieket Suid-Afrika (KSA), vasgebind is op ŉ altaar en met ŉ mes gesteek word as ŉ offerande. Die spotprent verwys na KSA se besluit om Lorgat te skors vir die duur van Indië se kriekettoer na Suid-Afrika ten einde te verseker dat die toer voortgaan. Volgens die berig gaan van die organisasies klagte aanhangig maak oor die spotprent aangesien dit wys op ŉ gebrek aan respek vir godsdienstige oortuigings. Om die spotprent te sien, klik hier.